Αριστείδης Κεσόπουλος

Ο **Αριστείδης Κεσόπουλος** (Ωραιόκαστρο Θεσσαλονίκης 1940 -) είναι συνταξιούχος εκπαιδευτικός και συγγραφέας πολλών εγκυκλοπαιδικών, ιστορικών, φιλολογικών έργων και μαθητικών βοηθημάτων.

## Βιογραφικό
Γεννήθηκε στο Ωραιόκαστρο Θεσσαλονίκης το 1940 από γονείς πρόσφυγες από τον Πόντο. Στις εισιτήριες εξετάσεις του 1958 εισήλθε 1ος στη Θεολογική Σχολή του Πανεπιστημίου Θεσσαλονίκης, έλαβε κρατική υποτροφία για 4 χρόνια και εξήλθε επίσης 1ος με βαθμό «άριστα». Συγχρόνως εισήχθη 1ος με εξετάσεις στην Παιδαγωγική Ακαδημία Θεσσαλονίκης και αποφοίτησε με βαθμό «άριστα».

Για 10 χρόνια εργάστηκε ως διευθυντής ιδιωτικού Γυμνασίου και για άλλα 21 χρόνια ως διδάσκαλος και θεολόγος καθηγητής σε διάφορα σχολεία της επαρχίας και της Θεσσαλονίκης.

Εξήλθε από την υπηρεσία το 1998 με το βαθμό του Γυμνασιάρχη. Κατά την εκπαιδευτική σταδιοδρομία του τιμήθηκε με έπαινο από την Μεραρχία Κοζάνης, από τον Έφορο Προσκόπων Πέλλας, από τον Επιθεωρητή Δημοτικής Εκπαίδευσης Εδέσσης, από την Μακεδονική Εκπαιδευτική Εταιρεία κ.ά φορείς. Με ανάθεση από το Υπουργείο Εθνικής Παιδείας συνέγραψε μαζί με άλλους τρεις εκπαιδευτικούς σχολικό εγχειρίδιο για τη Β΄ Λυκείου με τίτλο «Χριστιανισμός και Θρησκεύματα» (1989). 

Από ηλικίας 25 ετών και σε όλη τη διάρκεια της εκπαιδευτικής υπηρεσίας του ασχολήθηκε συστηματικά με τη συγγραφή ιστορικών, φιλολογικών και εγκυκλοπαιδικών έργων, ατομικών και συλλογικών, που ξεπερνούν σε αριθμό τους 150 τόμους. Έργα του έχουν προμηθευτεί διάφορα Υπουργεία, Βιβλιοθήκες, επιστημονικοί φορείς κ.ά.

Επί σειρά ετών (1973-1982) εξέδιδε το μηνιαίο μαθητικό μορφωτικό περιοδικό "ΜΑΘΗΤΗΣ".

Έργο ζωής του θεωρείται η σύλληψη, οργάνωση, εποπτεία και εν πολλοίς συγγραφή του μνημειώδους 12τομου ιστορικού έργου «Αλησμόνητες Πατρίδες του Ελληνισμού» με την συνεποπτεία του Ακαδημαϊκού και Καθηγητή Αρχιτεκτονικής Νικολάου Μουτσόπουλου και του καθηγητή Πανεπιστημίου Κωνσταντίνου Βακαλόπουλου και τη συμμετοχή άλλων τριάντα συγγραφέων, εκπαιδευτικών, ιστορικών, δημοσιογράφων κ.ά., μεταξύ των οποίων ο Νικόλαος Μέρτζος, ο Στέλιος Παπαθεμελής, ο Δημήτρης Γαρούφας, οι καθηγητές Πανεπιστημίου Κωνσταντίνος Φωτιάδης και Ευστάθιος Πελαγίδης κ.ά. εκλεκτοί διανοούμενοι. Η σειρά συνοδεύτηκε με την έκδοση 2 μεγάλων αναλυτικών χαρτών: α) Χάρτης Αλησμόνητων Πατρίδων του Ελληνισμού και β) Μεγάλος Χάρτης του Πόντου. Το έργο αυτό εκδόθηκε το 1999-2004 και απέσπασε τα συγχαρητήρια πολλών δημοσίων ανδρών, όπως του Αρχιεπισκόπου Αθηνών και πάσης Ελλάδος Χριστοδούλου, του Αρχιεπισκόπου Κύπρου Χρυσοστόμου Β΄, του Προέδρου της Κυπριακής Βουλής Σπύρου Κυπριανού, του δημοσιογράφου Γιάννη Μαρίνου και πολλών Πανελληνίων Ομοσπονδιών Προσφυγικών Σωματείων κ.ά.

## Συγγραφικό Έργο

### Α΄ Ατομικά έργα

* *Πώς να πετύχεις στις σπουδές σου*, (σύστημα ψυχοδιανοητικής αγωγής για νέους), (180 σελ.), Μαλλιάρης-παιδεία
* *Σκέφτομαι και γράφω εκθέσεις Ε΄-Στ΄ Δημοτικού*, (οδηγίες και εκθέσεις για μαθητές δημοτικού), (520 σελ.), Μαλλιάρης-παιδεία
* *Μαθαίνω σωστά τη γλώσσα μου*, (λεξιλογικές ασκήσεις για τις μεγάλες τάξεις του δημοτικού, σε 107 μαθήματα), (144 σελ.), Μαλλιάρης-παιδεία, 1996, 2017, ISBN 978-960-239-193-8
* *Λεξιλογικές ασκήσεις*, (για μαθητές γυμνασίου και λυκείου), (220 σελ.), Μαλλιάρης-παιδεία, 1990, ISBN 978-960-239-192-1
* *Ανθολογία χιούμορ*,  (τα ωραιότερα ανέκδοτα σε 3 τόμους), Μαλλιάρης-παιδεία, 1999, ISBN 978-960-239-182-2
* *Παροιμίες των βαλκανικών λαών*, (180 σελ.), (σε συνεργασία με τον Φ. Τότσκα), Μαλλιάρης-παιδεία, 1989
* *Ελληνική Μυθολογία για μικρά παιδιά*, (5 τόμοι), Μαλλιάρης-παιδεία, 1988
* *Ελληνική Μυθολογία για παιδιά*, (εικονογραφημένη), ISBN 978-960-644-067-0
* *Μεγάλη Γραμματική και Ορθογραφία της Νεοελληνικής Γλώσσας*, (507 σελ.), Μαλλιάρης-παιδεία, 1994, 1998, ISBN 978-960-239-176-1
* *Χαμογελάτε παρακαλώ!!!*, (5 τόμοι x 160 σελ.), Μαλλιάρης-παιδεία, 1995, ISBN  978-960-239-214-0
* *Μαθαίνω ελληνικά - Ελληνικά για ξένους*, (εικονογραφημένο, 13 τόμοι, 1.500 σελ. σε εννέα γλώσσες: ελληνοαγγλική, ελληνογερμανική, ελληνορωσική, ελληνοβουλγαρική, ελληνοσερβική, ελληνοαλβανική, ελληνοπολωνική, ελληνορουμανική & ελληνοαραβική), Μαλλιάρης-παιδεία, 1996
* *Ευχάριστες ώρες για μικρούς και μεγάλους*, (340 σελ., τόμοι 5), Μαλλιάρης-παιδεία, 1996, 2001, ISBN 978-960-239-497-7
* *Ατέλειωτες Διακοπές για παιδιά*, (160 σελ.), Μαλλιάρης-παιδεία, 1996, ISBN 978-960-239-280-5
* *366 παραμυθάκια και ιστοριούλες για παιδάκια προσχολικής ηλικίας*, (320 σελ.), Μαλλιάρης-παιδεία, 1996, ISBN 978-960-239-281-2
* *80 Παραμύθια και Ιστορίες για μικρά παιδιά*, (160 σελ.), Μαλλιάρης-παιδεία, 1997, ISBN 978-960-239-292-8
* *Η ονομασία των δρόμων της Θεσσαλονίκης*, (332 σελ.), Μαλλιάρης-παιδεία, 1997, 2014, ISBN 978-960-457-611-1
* *Εκθέσεις για την Ε΄ και Στ΄ τάξη του Δημοτικού*, 1997
* *Θεσσαλονίκη 92-93-Μεγάλος Οδηγός*, (665 σελ.), Μαλλιάρης-παιδεία, 1992, ISBN 978-960-239-095-6
* *Μεγάλος Οδηγός Θεσσαλονίκης 1997-98*, (444 σελ.), Μαλλιάρης-παιδεία, 1997, ISBN 978-960-239-307-6
* *Νέος Οδηγός Θεσσαλονίκης*, (432 σελ.), Μαλλιάρης-παιδεία, 1998, ISBN 978-960-239-174-7
* *Οδηγός και Χάρτες της Θεσσαλονίκης*, (270 σελ.), Μαλλιάρης-παιδεία, 1999, ISBN 978-960-239-173-0
* *Μαθαίνω σωστά τη Γραμματική μου (Α', Β', Γ' Δημοτικού)*, (3 τόμοι), Μαλλιάρης-παιδεία
* *Μαθαίνω σωστά τη Γλώσσα μου (Α', Β', Γ', Δ', Ε', Στ' Δημοτικού)*, (6 τόμοι), Μαλλιάρης-παιδεία
* *Ιλιάδα-Τρωικός πόλεμος*, Αρ. Κεσόπουλος - Γ. Σκιάδης, (384 σελ.), Μαλλιάρης-παιδεία, 2005, ISBN 978-960-239-809-4
* *Οδύσσεια: Οι περιπλανήσεις του Οδυσσέα*, Αρ. Κεσόπουλος - Γ. Σκιάδης, (415 σελ.), Μαλλιάρης-παιδεία, ISBN 978-960-457-059-1
* *Σειρά «Ελληνική Μυθολογία», (τόμος 1ος: «Ηρακλής», 2ος: «Θησέας», 3ος: «Αργοναυτική Εκστρατεία», 4ος: «Οι θεοί του Ολύμπου»)*, Μαλλιάρης-παιδεία, 1997, ISBN 978-960-644-067-0
* *Βασική Γραμματική της Νεοελληνικής γλώσσας σε 100 εύκολα μαθήματα*, Μαλλιάρης-παιδεία, 2008, ISBN 978960-457-069-0
* *Οδηγός Ορθογραφίας και Γραμματικής*, (180 σελ.), Ρέκος, 1978
* *Κοντά στη γλώσσα μας*, (6 τόμοι, 444 σελ.), Αιγαίο, 1986, 1991
* *Ανθολογία χιούμορ*, (1050 ανέκδοτα και ευθυμογραφήματα, 2 τόμοι), Μαλλιάρης-παιδεία, 2017, ISBN 978-960-457-882-5
* *Χιούμορ και Ανέκδοτα*, (9 τόμοι), 2000
* *Γνώρισε τον εαυτό σου και βελτίωσέ τον (52 τεστ προσωπικότητας)*, (190 σελ.), 2020
* *5.500 ρήματα της νεοελληνικής γλώσσας*, (462 σελ.), Μαλλιάρης-παιδεία, 2024, ISBN 978-960-644-267-4

### Β΄ Συμμετοχή σε συλλογικά έργα

* *500 Εκθέσεις Δημοτικού*, (576 σελ.), Κοντέος, 1971
* *Εκθέσεις Γυμνασίου*, (518 σελ.), Κοντέος, 1976
* *Εκθέσεις Λυκείου*, (640 σελ.), Κοντέος, 1981
* *Μέγα Λεξικόν Ρημάτων*, (3 τόμοι), Κοντέος, 1971
* *Λεξικό κλίσεως ονομάτων*, (5 τόμοι), Κοντέος, 1975
* *Ιστορία και Στατιστική Τραπεζούντας του Σ. Ιωαννίδη*, (μεταγλώττιση), (311 σελ.), Αφοί Κυριακίδη, 1988
* *Ιστορία της Ποντικής Τραπεζούντας (Τρ. Ευαγγελίδη)*, (μεταγλώττιση), (377 σελ.), Αφοί Κυριακίδη, 1994
* *Χριστιανισμός και Θρησκεύματα*, (διδακτικό εγχειρίδιο Β' Λυκείου), Ο.Ε.Δ.Β., 1989
* *Βασικό αγγλοελληνικό και ελληνοαγγλικό Λεξικό*, Μαλλιάρης-παιδεία, 2008
* *Ευρετήριο της Εγκ/δειας «ΠΑΙΔΕΙΑ»*, Μαλλιάρης-παιδεία
* *Μεγάλο Λεξικό της Νεοελληνικής*, (Συμπλήρωμα), Μαλλιάρης-παιδεία
* Άρθρα στις Εγκυκλοπαίδειες «ΠΑΙΔΕΙΑ», «ΚΟΣΜΟΣ», «ΒΑΣΙΚΗ ΕΓΚΥΚΛΟΠΑΙΔΕΙΑ ΚΟΝΤΕΟΥ»

### Γ΄ Διεύθυνση-Επιμέλεια συλλογικών έργων

* *Ιστορία του Ελληνικού Έθνους Κ. Παπαρρηγόπουλου*, (Συμπλήρωμα 2 τόμοι), Αλέξανδρος
* *Τα μεγάλα Ιστορικά αινίγματα της εποχής μας*, (Συμπλήρωμα 3 τόμοι), Αλέξανδρος
* *Η Ζωή του Χριστού - Βίβλος*, (6 τόμοι), Μαλακόζης
* *Εγκυκλοπαίδεια «Κόσμος»*, (28 τόμοι)
* *Εγκυκλοπαίδεια «Παιδεία»*, (22 τόμοι), Μαλλιάρης-παιδεία
* *Ερμηνευτικό Λεξικό*, Βάρφη
* *Γραμματική της γλώσσας μας*, Βάρφη
* *Λεξικό της Νεοελληνικής γλώσσας*, (840 σελ.), Ρέκος, 1978
* *Αλησμόνητες Πατρίδες του Ελληνισμού*, (12 τόμοι), Κεσόπουλος, 1999
* *Πολυλεξικό «ΕΠΙΣΤΗΜΗ ΚΑΙ ΖΩΗ»*, (5 τόμοι), Χατζηιακώβου, 1983
* *Περιοδικό «ΜΑΘΗΤΗΣ»*, (10 τόμοι), Κεσόπουλος, 1973-1982
* *Νέος Τουριστικός Οδηγός Θεσσαλονίκης*, Μαλλιάρης-παιδεία
* *Ιστορία του Ελληνικού Πολιτισμού*, (5 τόμοι), Αλέξανδρος, ISBN 978-960-8092-30-1 (set)

## Πηγές
Αριστείδης Κεσόπουλος Έργα, από την ιστοσελίδα: biblionet.gr

Αριστείδης Κεσόπουλος Έργα, από την ιστοσελίδα: osdelnet.gr

## Παραπομπές


Κατηγορία:Έλληνες συγγραφείς του 20ού αιώνα